Oficiālais Vēstnesis L 372 , 31/12/1985 Lpp. 0028 - 0029

Speciālizdevums somu valodā: Nodaļa 3 Sējums 20 Lpp. 0072

Speciālizdevums spāņu valodā: Nodaļa 03 Sējums 40 Lpp. 0109

Speciālizdevums zviedru valodā: Nodaļa 3 Sējums 20 Lpp. 0072

Speciālizdevums portugāļu valodā Nodaļa 03 Sējums 40 Lpp. 0109



Padomes lēmums (1985. gada 19. decembris), ar kuru, ņemot vērā Spānijas un Portugāles pievienošanos, ievieš tehniskus pielāgojumus Lēmumiem 77/97/EEK, 79/542/EEK un 80/1096/EEK, kuri attiecas uz veterināro jomu (85/575/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Spānijas un Portugāles Pievienošanās aktu un jo īpaši tā 396. pantu, ņemot vērā Komisijas priekšlikumu, tā kā, ņemot vērā Spānijas un Portugāles pievienošanos, ir jāpapildina tas laboratoriju saraksts, kas izveidots ar 1976. gada 21. decembra Padomes Direktīvu 77/97/EEK par Kopienas finansējumu konkrētiem ārkārtas pasākumiem dzīvnieku veselības jomā [1], kurā jaunākie grozījumi izdarīti ar Direktīvu 85/212/EEK [2]; tā kā jāņem vērā, ka Spānija un Portugāle — pēdējā turpina gūt labumu no Padomes 1980. gada 15. septembra Lēmuma 80/877/EEK par Kopienas finansiālo palīdzību Āfrikas cūku mēra apkarošanai Portugālē [3], kurā grozījumi izdarīti ar Lēmumu 81/477/EEK [4], un atlikušo laika posmu jāturpina plāns slimības apkarošanai — attiecībā uz Kopienu vairs nav trešās valstis, jo īpaši attiecībā uz Padomes 1979. gada 21. decembra Lēmumu 79/542/EEK, ar kuru izveido to trešo valstu sarakstu, no kurām dalībvalstis atļauj liellopu, cūku un svaigas gaļas ievedumus [5], kurā grozījumi izdarīti ar Komisijas Lēmumu 84/134/EEK [6]; tā kā jāizstrādā noteikumi attiecībā uz Kopienas finansiālās palīdzības kontroles pasākumiem, kuri jāprecizē saskaņā ar Kopienas procedūru, kuru Spānijai un Portugālei vajadzēs ieviest, lai apkarotu klasisko cūku mēri; tā kā attiecīgi jāgroza Padomes 1980. gada 11. novembra Lēmums 80/1096/EEK, ar kuru ievieš Kopienas finanšu pasākumus, lai apkarotu klasisko cūku mēri [7], kurā jaunākie grozījumi izdarīti ar Lēmumu 83/254/EEK [8]; tā kā, atbilstīgi Spānijas un Portugāles Pievienošanās līguma 2. panta 3. punktam, Kopienas iestādes pirms pievienošanās var pieņemt Pievienošanās akta 396. pantā minētos pasākumus, kuri stājas spēkā kopā ar minēto Līgumu un no tā spēkā stāšanās dienas, IR PIEŅĒMUSI ŠO LĒMUMU. 1. pants Lēmuma 77/97/EEK pielikumu papildina ar šo: "Spānijā: . Portugālē: Laboratório Nacional de Investigação Veterinária — Lisboa" . 2. pants Ar šo Lēmuma 79/542/EEK pielikumā Spānijas un Portugāles pozīcijas tiek svītrotas no 1986. gada 1. marta. 3. pants Lēmumu 80/1096/EEK groza šādi: 1. Lēmuma 2. panta 2. punktu papildina šādi: "un 10 miljoni ECU Spānijai un Portugālei". 2. Lēmuma 5. panta 1. punktu papildina ar šādu apakšpunktu: "c) attiecībā uz Spāniju un Portugāli, minētais datums ir 1986. gada 31. decembris." 4. pants Šis lēmums stājas spēkā 1986. gada 1. janvārī pēc tam, kad stājies spēkā Spānijas un Portugāles Pievienošanās līgums. 5. pants Šis lēmums ir adresēts dalībvalstīm. Briselē, 1985. gada 19. decembrī Padomes vārdā — priekšsēdētājs M. Fischbach [1] OV L 26, 31.1.1977., 78. lpp. [2] OV L 96, 3.4.1985., 32. lpp. [3] OV L 250, 23.9.1980., 12. lpp. [4] OV L 186, 8.7.1981., 22. lpp. [5] OV L 146, 14.6.1979., 15. lpp. [6] OV L 70, 13.3.1984., 18. lpp. [7] OV L 325, 1.12.1980., 5. lpp. [8] OV L 143, 2.6.1983., 37. lpp. --------------------------------------------------